### 16.    Ny drøftelse af forslag til prioritering af trafiksikkerhedsindsatsen i 2018

**Åbent**

Sagsnr.: 326-2018-5396        J.nr.: 05.13.00           Dokumentnr.:
326-2018-79576

**Sagstype**

Beslutning.

**Resume og sagens baggrund**

På mødet i Teknik- og Miljøudvalget den 5. april 2018
drøftede udvalget prioritering af årets anlægsbevilling til
trafiksikkerhedsindsatsen. Udvalget ønskede en yderligere drøftelse af to af de
foreslåede projekter, og disse blev drøftet på udvalgets møde den 3. maj 2018,
og der er på den baggrund fastlagt nye budgetter for de to konkrete projekter.
Prioriteringen af trafiksikkerhedsindsatsen i 2018 kan derfor drøftes på ny.

**Indstillinger**

Chefen for Vej, Ejendom og Affald indstiller, at udvalget
drøfter det reviderede forslag til prioritering af trafiksikkerhedsindsatsen i
2018.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget drøftede den 5. april 2018
prioriteringen af trafiksikkerhedsindsatsen i 2018. I den forbindelse tilkendegav
udvalget, at projekterne 2018.A, 2018.B, 2018.C og [adresse] samt [adresse]
(projekt 141) skal prioriteres i 2018 (disse er markeret med blå i Bilag 1),
samt at projekt 115 skulle tages ud af listen.

Udvalget ønskede herudover, at det skulle undersøges, om der
var alternative løsninger til projekt 182 (krydset ved [adresse]. [adresse] og
[adresse]), hvor de bløde trafikanter kunne tilgodeses, og udvalget ønskede
at afvente en særskilt drøftelse af projekt 163 (området ved Ziggy Jeppesen,
[adresse] og [adresse]).

Projekt 182 og projekt 163 blev drøftet på udvalgets møde
den 3. maj 2018, og der er på den baggrund fastlagt nye budgetter for de to
projekter. Det betyder, at der vil være en budgetmæssig ramme til at prioritere
flere projekter i 2018. De reviderede projekter er vist i henholdsvis Bilag 2
og Bilag 3.

På baggrund af ovenstående bemærkninger fremlægges et nyt
forslag til prioritering af trafiksikkerhedsindsatsen i 2018. I Bilag 1 er de
allerede prioriterede projekter markeret med blå, og de projekter, som
administrationen herudover foreslår prioriteret i 2018 er markeret med gul. Det
drejer sig om projekterne [adresse] i Høng (projekt 202), [adresse]Centervej
i Høng (projekt 105) og [adresse] i [adresse] (projekt nr.2018.25)

[adresse] i Høng (projekt 202) er et borgerønske fra
2016, idet der opleves høj hastighed på strækningen. Der vil blive foretaget en
trafikmåling, og administrationen foreslår følgende løsning på strækningen:
genafmærkning og etablering af hastighedsdæmpende foranstaltninger.
Prisoverslag 300.000 kr.

[adresse]Centervej i Høng
(projekt 105) er et borgerønske fra 2014. Der er ønsket en tydeliggørelse af
afmærkningen af fodgængerfeltet. Hastighedsgrænsen er 50 km/t, gennemsnitshastighed
er målt til 52 km/t, 85 %-fraktilen er 61 km/t og 59% kører over
hastighedsgrænsen.

Administrationen foreslår
følgende løsninger på strækningen: Etablering af torontoanlæg og
hastighedsdæmpende foranstaltninger. Prisoverslag 350.000 kr.

[adresse] i [adresse] (projekt nr. 2018.25) er et
borgerønske fra 2016, idet der opleves høj hastighed på strækningen.
Hastighedsgrænsen er 50 km/t, gennemsnitshastigheden er målt til 55 km/t,
85 %-fraktilen er 65 km/t, og 71 % kører over hastighedsgrænsen.
Administrationen foreslår følgende løsning på strækningen: etablering af
hastighedsdæmpende foranstaltninger. Prisoverslag 300.000 kr.

Der foreslås herudover reserveret
200.000 kr. til uforudsete udgifter, da der for de foreslåede projekter alene
er tale om prisoverslag.

Udvalget tilkendegav den 5. april 2018, at forslaget om et
trafiksikkerhedsprojekt på [adresse] ved Hvidebækskolen (projekt nr. 166)
skulle undersøges nærmere.

Skolevej 1 ved [adresse]
(projekt nr. 166) er et ønske fra [adresse] fra 2016. Skolen ønsker cykelstier
på følgende strækninger: [adresse], [adresse], [adresse], [adresse], [adresse]
og Tissøvejen. Administrationen foreslår, at cykelstiønskerne eventuelt overgår
til et særskilt anlægsønske, idet opgaven ikke umiddelbart kan løses inden for
anlægsrammen til trafiksikkerhed.

**Økonomiske konsekvenser**

Ingen økonomiske konsekvenser.

Ifølge budgetaftalen for 2018 er trafiksikkerhedspuljen i
2018 reduceret med 2 mio. kr., som blandt andet skal medfinansiere etableringen
af en vejforbindelse mellem [adresse] og [adresse] ved genbrugspladsen.
Det vil sige, at der i 2018 er afsat i alt 3,6 mio. kr. til trafiksikkerhedsprojekter.
Beløbet er blevet frigivet på Kommunalbestyrelsens møde den 25. april 2018.

**Bilag**

|  |  |
| --- | --- |
| Bilag 1 - Trafiksikkerhedsliste revideret | 326-2018-146353 |
| Bilag 2 - Ændret udformning af krydset ved [adresse]. [adresse] og [adresse] | 326-2018-138006 |
| Bilag 3 - Strækning med 40 km/t og ny placering af chikaner på [adresse] 326-2018-137714 |